บาทเปิด 31.88 บาทต่อดอลลาร์ อ่อนค่า
เงินบาทเปิดตลาด 31.88 บาทต่อดอลลาร์ อ่อนค่าจากแรงซื้อดอลล์ แนวโน้มผันผวน ตลาดกังวลสงครามการค้า-ปัญหาหนี้อิตาลี
29 พ.ค. 2562

เงินบาทเปิดตลาด 31.88 บาทต่อดอลลาร์ อ่อนค่าจากแรงซื้อดอลล์ แนวโน้มผันผวน ตลาดกังวลสงครามการค้า-ปัญหาหนี้อิตาลี
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.88 บาท/ดอลลาร์ อ่อนค่าจากปิดตลาดเย็นวานนี้ที่ระดับ 31.78 บาท/ดอลลาร์ เนื่องจากดอลลาร์แข็งค่าหลังมีแรงซื้อในตลาดโลกกลับเข้ามามาก โดยตลาดกังวลเรื่องปัญหาหนี้ของอิตาลี และปัญหาความขัดแย้งทางการค้าระหว่างสหรัฐกับจีนที่ยังไม่คลี่คลาย
"บาทอ่อนค่าจากปิดตลาดเย็นวานนี้หลังดอลลาร์กลับมาแข็งค่า แต่ระหว่างวันคาดว่าจะมีความผันผวน ส่วน flow ที่ไหลเข้ามามากเมื่อวานนี้ช่วยชะลอไม่ให้บาทอ่อนค่าไปมากกว่านี้" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.80 - 31.95 บาท/ดอลลาร์